2009

Rok 2009 (MMIX) bol kalendárny rok, ktorý v súlade s gregoriánskym kalendárom začal vo štvrtok 1. januára a skončil vo štvrtok 31. decembra.

Rok 2009 bol označený za:
 Medzinárodný rok astronómie

Udalosti 
 1. január – zavedenie eura na Slovensku
 1. január – Česko prevzalo predsedníctvo Rady Európskej únie
 7. január – ruský plynárenský koncern Gazprom obmedzil dodávky plynu smerujúce do strednej Európy plynovodom Bratstvo (rus. Sojuz), ktorý prechádza cez ukrajinské územie, kvôli podozreniu, že Ukrajina nelegálne odčerpáva plyn určený pre strednú Európu. Začala sa tak „plynová kríza“ v ktorej utrpeli hospodárske straty najmä štáty strednej Európy a Balkánu. Kríza bola oficiálne ukončená 18. januára dohodou ukrajinskej vlády a vedenia podniku a následným podpisom zmluvy.
 20. január – Barack H. Obama bol inaugurovaný ako 44. prezident USA, historicky prvý Afroameričan. Zvolený bol v prezidentských voľbách 4. novembra.
 1. február – vstúpil do platnosti nový zákon o cestnej premávke, ktorý zavádza viaceré zmeny v pravidlách premávky na pozemných komunikáciach Slovenska
 12. február – nad územím Ruska sa zrazila údajne nefunkčná družica Kosmos 2251 s komunikačnou družicou Iridium 33
 21. február – tragická zrážka vlaku a autobusu na železničnom priecestí v obci Polomka (12 obetí, 19 zranených) na Slovensku
 2. marec – malý asteroid, označený ako 2009 DD45 (priemer cca ), sa priblížil k Zemi na vzdialenosť 63 500 kilometrov
 7. marec – raketa Delta II. vyniesla teleskop Kepler na obežnú dráhu Zeme (z Mysu Canaveral v Kennedyho vesmírnom stredisku v americkom štáte Florida o 22:49 miestneho času (sobota 4:49 SEČ))
 15. marec – štart raketoplánu Discovery STS-119 k Medzinárodnej vesmírnej stanici
 21. marec – prvé kolo voľby prezidenta Slovenskej republiky, v ktorom zvíťazil Ivan Gašparovič
 28. marec – druhé kolo voľby prezidenta Slovenskej republiky, v ktorom opäť zvíťazil s nadpolovičnou väčšinou hlasov Ivan Gašparovič
 10. apríl – HC Košice sa stali 16. majstrom Slovenska v ľadovom hokeji
 21. apríl – oficiálne uvedenie projektu Svetovej digitálnej knižnice
 24. apríl – začal sa 73. ročník Majstrovstiev sveta v ľad.hokeji v švajčiarskych mestách Bern a Kloten (PostFinance Arene;Zurich-Kloten Stadium). Súťaž trvala do 10. mája.
 7. máj – na samite EÚ v Prahe bolo založené Východné partnerstvo
 12. máj – štart raketoplánu Atlantis STS-125 k Hubblovmu vesmírnemu ďalekohľadu
 1. jún – pád lietadla spoločnosti Air France (let 447), pri ktorom zahynulo všetkých 228 ľudí
 1. júl – Švédsko prevzalo od Česka predsedníctvo Rady Európskej únie
17. jún – bola založená Česká pirátska strana
 16. júl – islandský parlament hlasoval za vstup krajiny do Európskej únie
 22. júl – najdlhšie úplné zatmenie Slnka pozorovateľné v 21. storočí
 24. júl – Levoča bola zapísaná v UNESCO po jednohlasnom rozhodnutí porotcov v španielskom meste Sevilla
 10. august – nastal výbuch v Bani Handlová, pri ktorom zomrelo 20 ľudí
 12. august – slovenský štátny smútok, ktorý sa začal o 8:00 h. a skončil o 20:00 h., kvôli výbuchu v Bani Handlová
 15. – 23. august – v Berlíne sa uskutočnili 12. Majstrovstvá sveta v atletike
 29. september – sonda MESSENGER uskutočnila tretí prelet okolo Merkúra
 9. október – raketový stupeň Centaur a sonda LCROSS plánovane narazili do Mesiaca
 14. október – Slovensko sa kvalifikovalo prvýkrát na majstrovstvá sveta vo futbale 2010.
 19. november – Catherine Ashtonová bola zvolená za prvú vysokú komisárku pre zahraničnú a bezpečnostnú politiku v histórii Európskej únie

Nobelova cena 
 za fyziku: Charles Kuen Kao/ Willard Boyle, George Elwood Smith 
 za chémiu: Venkatraman Ramakrishnan, Thomas A. Steitz, Ada Jonathová   
 za medicínu: Elizabeth Blackburnová, Carol Greiderová, Jack W. Szostak
 za literatúru: Herta Müllerová 
 za mier: Barack Obama 
 za ekonómiu: Elinor Ostrom / Oliver E. Williamson

Úmrtia 

 1. január – Johannes Mario Simmel, rakúsky spisovateľ (* 1924)
 3. január – Pat Hingle, americký herec (* 1924)
 5. január – Jiří „Dědek“ Šindelář, basgitarista skupiny Katapult (* 1949)
 9. január – Dave Dee, britský spevák (Dave Dee, Dozy, Beaky, Mick & Tich) (* 1941)
 9. január – René Herms, nemecký atlét (* 1982)
 10. január – Elżbieta Zawacka, poľská univerzitná profesorka, inštruktorka skautingu, protinacistická bojovníčka a  brigádna generálka (* 1909)
 11. január – Milan Rúfus, slovenský básnik (* 1928)
 13. január – Patrick McGoohan, americký herec (* 1928)
 14. január – Jan Kaplický, český architekt (* 1937)
 14. január – Ricardo Montalbán, americký herec (* 1920)
 18. január – Ida Černecká, slovenská pedagogička a speváčka (* 1920)
 20. január – Vincent Sedlák, slovenský historik a pedagóg (* 1930)
 22. január – Clément Pinault, francúzsky futbalista (* 1985)
 23. január – Jozef Kuchár, slovenský herec a spevák (* 1928)
 24. január – Karl Koller, rakúsky futbalista (* 1929)
 25. január – Eleanor Francisová Helinová, americká astronómka (* 1932)
 27. január – John Updike, americký spisovateľ (* 1932)
 28. január – Štefan Kamenický, slovenský režisér sociálnych dokumentárnych filmov s publicistickými prvkami (* 1932)
 31. január – František Cyprich, pilot Slovenských vzdušných zbraní v druhej svetovej vojne (* 1917)
 5. február – Frederiek Nolf, belgický cyklista (* 1987)
 5. február – Dana Vávrová, česká herečka a režisérka (* 1967)
 6. február – James Whitmore, americký herec (* 1921)
 8. február – Marian Cozma, rumunský hádzanár (* 1982)
 11. február – Pavel Novák, český spevák, skladateľ, hudobník a spisovateľ (* 1944)
 14. február – Louie Bellson, americký jazzový bubeník a hudobný skladateľ s talianskymi predkami (* 1924)
 18. február – Kamila Skolimowská, poľská atlétka (* 1982)
 20. február – Július Nôta, slovenský futbalista a tréner (* 1971)
 21. február – Ilia Iosifovič Piateckij-Šapiro, ruský matematik (* 1929)
 27. február – Manea Mănescu, rumunský premiér (* 1916)
 2. marec – Joao Bernardo Vieira, prezident Guiney-Bissau (* 1939)
 3. marec – Sebastian Faißt, nemecký hádzanár (* 1988)
 3. marec – Richard Šafárik, slovenský hokejista (* 1975)
 3. marec – Karol Šedivý, slovenský autokrosový pretekár (* 1973)
 5. marec – Jozef Poštulka, slovenský statik a projektant (* 1923)
 5. marec – Ľudovít Štrompach, slovenský maliar a reštaurátor (* 1923)
 7. marec – Václav Bedřich, český režisér, výtvarník a animátor (* 1918)
 14. marec – Alain Bashung, francúzsky šansoniér (* 1947)
 15. marec – Ron Silver, americký herec (* 1946)
 17. marec – Clodovil Hernandes, brazílsky módny návrhár, moderátor a politik (* 1937)
 18. marec – Helena Gmucová-Zahradníková, slovenská operná speváčka (* 1922)
 18. marec – Natasha Richardson, anglická herečka (* 1963)
 20. marec – Jaroslav Pitner, český hokejový tréner (* 1926)
 25. marec – Gábor Ocskay, maďarský hokejista (* 1975)
 28. marec – Maurice Jarre, francúzsky hudobný skladateľ a dirigent, otec Jeana-Michela Jarre (* 1924)
 29. marec – Miroslav Moravec, český herec (* 1939)
 31. marec – Raúl Alfonsín, argentínsky politik, právnik, novinár, aktivista za ochranu ľudských práv a prezident Argentíny (* 1927)
 2. apríl – Miroslav Baran, slovenský spevák ľudových piesní, pedagóg a folklorista (* 1950)
 5. apríl – Michal Otčenáš, slovenský historik (* 1956)
 7. apríl – Pavol Palkovič, slovenský teoretik drámy a literatúry (* 1930)
 8. apríl – Piotr Morawski, poľský horolezec (* 1976)
 13. apríl – Karol Laco, slovenský právnik, vysokoškolský pedagóg, politik (* 1921)
 13. apríl – Abel Paz, španielsky anarchista, bojovník a historik (* 1921)
 14. apríl – Maurice Druon, francúzsky spisovateľ (* 1918)
 14. apríl – Vojtech Filkorn, slovenský logik (* 1922)
 16. apríl – Jozef Heriban, slovenský saleziánsky kňaz, polyglot, biblista, náboženský spisovateľ a misionár (* 1925)
 19. apríl – Štefan Valach, slovenský vojak z povolania (* 1914)
 21. apríl – Vivian Maierová, americká umelecká fotografka (* 1926)
 21. apríl – Viliam Veteška, slovenský politik (* 1953)
 28. apríl – Vít Bojňanský, slovenský botanik – fytopatológ (* 1921)
 1. máj – Július Vašek, slovenský herec (* 1926)
 4. máj – Dom DeLuise, americký herec (* 1933)
 5. máj – Benjamin Flores, mexický boxer (* 1984)
 5. máj – Bohuslav Chropovský, slovenský archeológ (* 1926)
 6. máj – Kevin Grubb, americký automobilový pretekár (* 1978)
 10. máj – Vera Akimovová, sovietska atlétka, ktorá sa venovala behu na 100 m cez prekážky (* 1959)
 19. máj – Robert F. Furchgott, americký biochemik, nositeľ Nobelovej ceny (* 1916)
 19. máj – Andrej Jevgenievič Ivanov, ruský futbalista (* 1967)
 20. máj – Václav Vaško, český diplomat, politický väzeň, katolícky aktivista (* 1921)
 21. máj – Robert Müller, nemecký hokejový brankár (* 1980)
 26. máj – Peter Zezel, kanadský hokejista (* 1965)
 27. máj – Ján Drdoš, slovenský geograf, ekológ a vysokoškolský pedagóg (* 1934)
 27. máj – Clive Granger, britský ekonóm, nositeľ Nobelovej ceny za ekonómiu (* 1934)
 30. máj – Waldemar Matuška, český spevák (* 1932)
 3. jún – David Carradine, americký herec (* 1936)
 3. jún – Koko Taylor, americká speváčka (* 1928)
 5. jún – Radžív Mótvání, indický informatik žijúci v USA (* 1962)
 8. jún – Omar Bongo, prezident Gabonu od roku 1967 až do svojej smrti v roku 2009 (* 1935)
 13. jún – Micuharu Misawa, japonský profesionálny wrestler (* 1962)
 25. jún – Farrah Fawcettová, americká herečka (* 1947)
 25. jún – Michael Jackson, americký spevák (* 1958)
 29. jún – Štefan Sokol, slovenský dramatik, publicista, scenárista a esejista (* 1927)
 1. júl – Alexis Argüello, nikaragujský boxer (* 1952)
 1. júl – Karl Malden, americký herec (* 1912)
 4. júl – Robert Louis-Dreyfus, francúzsko-švajčiarsky obchodník a podnikateľ (* 1946)
 6. júl – Vasilij Pavlovič Aksionov, ruský spisovateľ a disident v období vlády komunizmu v ZSSR (* 1932)
 6. júl – Mathieu Montcourt, francúzsky tenista (* 1985)
 23. júl – Conyers Herring, americký fyzik a nositeľ Wolfovej ceny za fyziku za rok 1984/5 (* 1914)
 31. júl – Bobby Robson, anglický futbalista a futbalový tréner (* 1933)
 1. august – Corazon Aquinová, bývalá prezidentka Filipín (* 1933)
 5. august – Pavel Háša, český divadelný, filmový, televízny scenárista a režisér, manžel herečky Květy Fialovej (* 1929)
 6. august – John Hughes, americký filmový režisér, producent a scenárista (* 1950)
 7. august – Andrzej Marciniak, poľský horolezec (* 1959)
 8. august – Daniel Jarque, španielsky futbalista (* 1983)
 13. august – Les Paul, americký jazzový gitarista a vynálezca (* 1915)
 13. august – Pavol Plesník, slovenský geograf a vysokoškolský pedagóg (* 1920)
 14. august – Robert J. Büchler, slovensko-izraelský historik a mierový aktivista (* 1929)
 14. august – Ivan Králik, slovenský publicista a prekladateľ (* 1937)
 19. august – Štefan Oľha, slovenský spisovateľ, dramatik, dramaturg a televízny pracovník (* 1936)
 23. august – Pierre Samuel, francúzsky matematik, člen skupiny Nicolas Bourbaki (* 1921)
 24. august – Toni Sailer, rakúsky zjazdový lyžiar (* 1935)
 25. august – Edward Kennedy, americký politik (* 1932)
 27. august – Sergej Vladimirovič Michalkov, ruský dramatik, spisovateľ, autor ruskej hymny (* 1913)
 27. august – Jozef Steiner, česko-slovenský futbalista a futbalový tréner (* 1924)
 8. september – Aage Niels Bohr, dánsky fyzik (* 1922)
 8. september – Štefan Svetko, slovenský architekt (* 1926)
 11. september – Juan Almeida Bosque, kubánsky politik a revolucionár (* 1927)
 12. september – Jack Kramer, bývalý americký tenista (* 1921)
 14. september – Patrick Swayze, americký herec a tanečník (* 1952)
 17. september – Vladimír Kostka, tréner československej hokejovej reprezentácie (* 1922)
 23. september – Ertuğrul Osman Osmanoğlu, 43. hlava Osmanskej dynastie, ktorá vládla Osmanskej ríši v rokoch 1281 – 1923 (* 1912)
 25. september – Maria Gulovichová Liuová, slovenská učiteľka, účastníčka podzemného hnutia odporu počas druhej svetovej vojny (* 1921)
 30. september – Pavel Romanovič Popovič, sovietsky kozmonaut (* 1930)
 4. október – Günther Rall, nemecký stíhací pilot, tretie najúspešnejšie stíhacie eso Luftwaffe (* 1918)
 5. október – Andrej Čipkár, vojvodinský Slovák, básnik a spisovateľ (* 1932)
 5. október – Izraiľ Moisejevič Geľfand, sovietsky (ukrajinský) matematik (* 1913)
 10. október – Stephen Gately, britský spevák, člen skupiny Boyzone (* 1976)
 13. október – Al Martino, americký spevák a herec (* 1927)
 15. október – Peter Uher, slovenský signatár Charty 77 z roku 1987, robotník, podnikateľ (* 1968)
 30. október – Claude Lévi-Strauss, francúzsky etnológ, antropológ, sociológ (* 1908)
 30. október – František Veselý, český futbalista (* 1943)
 2. november – Amir Pnueli, izraelský informatik (* 1941)
 8. november – Vitalij Lazarevič Ginzburg, ruský teoretický fyzik a astrofyzik (* 1916)
 9. november – František Rell, slovenský pedagóg, režisér, dramaturg (* 1913)
 10. november – Robert Enke, nemecký futbalový brankár (* 1977)
 21. november – Sigrid Dušeková, nemecká archeologička (* 1937)
 21. november – Konstantin Petrovič Feoktistov, sovietsky kozmonaut (* 1926)
 26. november – Július Kozma, slovenský šachista a novinár (* 1929)
 27. november – Nadežda Kotršová, slovenská filmová a divadelná herečka (* 1927)
 30. november – Milorad Pavić, srbský spisovateľ a historik srbského písomníctva z obdobia 17. – 19. storočia (* 1929)
 2. december – Eric Woolfson, škótsky hudobný skladateľ, textár, pianista, spevák spoluzakladateľ The Alan Parsons Project (* 1945)
 4. december – Zdeněk Ceplecha, český astronóm, ktorý sa zaoberal meteorickou astronómiou, najmä fyzikou meteorov (* 1929)
 4. december – Stephen Edelston Toulmin, anglický filozof vedy, predstaviteľ evolučnej teórie poznania a postmodernej filozofie (* 1922)
 4. december – Umaga, samoánsko-americký profesionálny wrestler (* 1973)
 13. december – Paul Samuelson, americký ekonóm, autor medzinárodne štandardnej učebnice Ekonómia (* 1915)
 16. december – Jegor Timurovič Gajdar, ruský politik (* 1956)
 16. december – Vladimir Jevgenievič Turčinskij, ruský kulturista, podnikateľ, herec, spevák, televízny a rozhlasových moderátor (* 1963)
 17. december – Jennifer Jones, americká filmová herečka (* 1919)
 20. december – Brittany Murphy, americká herečka (* 1977)
 21. december – Karol Virsík, slovenský lekár, špecialista na pľúcne ochorenia (* 1915)
 22. december – Milena Dvorská, česká herečka (* 1938)
 26. december – Jaroslav Moučka, český herec (* 1923)
 27. december – Soňa Kovačevičová, slovenská etnografka (* 1921)
 28. december – The Rev, bubeník skupiny Avenged Sevenfold (* 1981)

 
 2009